	ชื่อไฟล์ : Schooling

	ประเภทการประกวด : สิ่งมีชีวิตใต้น้ำ

	ชื่อภาพ :    “แถวหน้ากระดาน”

	ชื่อผู้ถ่าย :   สุเมตต์ ปุจฉาการ

	สถานที่ถ่าย :  หินหัวเต่า อ่าวเกือกม้า เกาะแปด (เกาะสิมิลัน) หมู่เกาะสิมิลัน อำเภอคุระบุรี จังหวัดพังงา

	คำอธิบายรายละเอียดภาพ : ปลาแพะแถบเหลือง (Yellowfin goatfish, Mulloidichthys vanicolensis) และปลาหมูสีเล็กเส้นเหลือง (Striped large-eye bream, Gnathodentex aurolineatus) เป็นปลารวมฝูง (Schooling) ในแนวปะการัง ลักษณะเด่นของการรวมฝูงของปลาทั้งสองชนิดคล้ายการเข้าแถวหน้ากระดานของทหาร และยังแบ่งชั้นยศกันด้วยคือ ปลาแพะแถบเหลืองมีแถบสีเหลืองยาว(ชั้นสัญญาบัตร) จะอยู่ด้านบนขณะที่ปลาหมูสีเล็กเส้นเหลืองมีแถบเหลืองสั้น (ชั้นประทวน) จะอยู่ด้านล่าง การรวมฝูงของปลามีประโยชน์เพื่อการอยู่รอด เช่น รวมฝูงเพื่อขู่หรือหลอกล่อศัตรู เพื่อการผสมพันธุ์และขยายพันธุ์ เพื่อช่วยกันล่าเหยื่อ เป็นต้น การรวมฝูงของปลาทั้งสองชนิดนี้น่าจะรวมฝูงเพื่อหลอกล่อศัตรูให้มองดูคล้ายฝูงปลาขนาดใหญ่

	รายละเอียดเกี่ยวกับกล้อง : กล้อง Canon powershot G11 เปิดโหมดถ่ายภาพ P แบบ Macro Autofocus และเปิดแฟลช; White Balance โหมดใต้น้ำ (Underwater) ปรับสีและแสงของภาพเป็น auto level 


